En aragonés se documentan bien las palabras prou/pro, preu/pré, seu (en aragonés medieval tamién sied), peu (en aragonés occidental "piet"), frau, lombriu, etc... Tradicionalment s'han considerau catalanismos u occitanismos, pero lo numero ye tant gran y son palabras tant luent de la muga lingüistica pa dudar-lo. Relacionadas tamién con este tipo de fenomenos foneticos tenemos las palabras locals ragón ("razón"), la palabra benasquesa ragoná ("charrar"), l'adchectivo vuedo/vuido (de lo latín tardano VOCITU), y perdiu.